Ɣas ulama tella- d « tutlayt tunṣibt », lamaɛna tatergit ur tif ara liḥala n tmaziɣt di tmura n tmazɣa. Di tazwara, Nijer d Mali d snat n tmura tigelilin (xuṣṣent), yeshel ad tentyeṭṭef ugur n tdamsa i yweɛren mačči d kra. Timetiyin n yinezliwen rabent s sebba n taɣart n wakal i yeḥuzan tamnaḍt-agi seg wacḥal aya, ladɣa imezdaɣ n Yitergiyen sɛan aṭas n uguren n temɛict, wid yellan di tidet xuṣṣen, ttnadin kan ad-idiren mačči amek ad tenneḥraz tutlaytnsen. Ɣas ulama tatergit d « tutlayt taɣelnawt » di tmurt, lamaɛna deg umatu-agi d tutlayt tafṛansist i semrasen ula deg tsuddut n uwanek, ladɣa deg yiɣerbazen. Tatergit tesɛa amkan-is di tmetti, lamaɛna mazal iḍul umecwar i wakken ad tufrari. Mazal xeddmen fell-as tizrawin u ttjerriben-tt am usufeɣ n wayen yettwarun s tetergit (ur izad ara, sufuɣen-d kra kan).